Diari Oficial de la Generalitat Valenciana


Sumari del DOGV 7290, del 06-06-2014 (2014/4809)

Informació pública de l'Acord de 24 d'abril de 2014, sobre la modificació de les ordenances urbanístiques del pla de reforma interior de millora de la UA 7.
------------------------------------------------------------------------------------------------------------------------------------------------------------

### Dades del document

Número de DOGV
:   7290

Data del DOGV
:   06-06-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/4809


Data del document
:   08-05-2014

Organisme emissor
:   Ajuntament de Benicarló

Tipus de document
:   Anunci

Descriptors 

:   * Benicarló
    * administració local
    * pla d'urbanisme

Informació pública de l'Acord de 24 d'abril de 2014, sobre la modificació de les ordenances urbanístiques del pla de reforma interior de millora de la UA 7. [2014/4809]  
La corporació municipal, en la sessió celebrada amb caràcter ordinari el dia 24 d'abril de 2014, va acordar:  
«2n. Dictamen a la proposta d'aprovació de la modificació de les ordenances urbanístiques del pla de reforma interior de millora de la UA 7.  
[...]  
En conseqüència, la corporació, de conformitat amb el dictamen de la Comissió Informativa d'Urbanisme i Medi Ambient i per unanimitat dels membres assistents, acorda:  
  
Primer. Estimar l'al·legació 1, presentada el 3 de setembre de 2012 per Iberdrola, registre d'entrada número 12361, en el sentit que l'urbanitzador ha de signar el corresponent conveni amb les companyies subministradores de serveis, a l'efecte de conèixer els costos el més ajustats a la realitat i evitar imprevists que puguen posar en perill la viabilitat econòmica de la unitat d'actuació. No obstant això, l'urbanitzador ha d'haver sol·licitat aquest conveni de manera prèvia a la presentació del projecte d'urbanització, ajustant-lo a les condicions allí conveniades. Per tant, no existeix inconvenient en aquest aspecte a l'aprovació del projecte de reparcel·lació, ja que aquest recull una liquidació provisional.  
Tot això, de conformitat amb l'informat pels tècnics municipals en data 10 de desembre de 2013.  
Segon. Estimar l'al·legació 2, presentada pel Ministeri d'Hisenda, Delegació d'Economia i Hisenda a Castelló, Secretaria General de Patrimoni, registre d'entrada número 13436, indicant a l'agent urbanitzador que ha de comunicar a l'al·legant que existeix una parcel·la propietat de l'Estat, la parcel·la aportada de la reparcel·lació número 14, als efectes oportuns.  
Tot això, de conformitat amb l'informat pels tècnics municipals en data 10 de desembre de 2013.  
Tercer. Desestimar l'al·legació 6, presentada per Concepción Gaya Vicente, en representació de Lloguers i Serveis, SL, registre d'entrada número 14054, de conformitat amb l'informat pel TAG d'Urbanisme, Jesús Hernández Lahera, en el seu informe de data 13 de març de 2014, transcrit anteriorment.  
Quart. Aprovar la modificació de les ordenances urbanístiques del pla de reforma interior de millora (PRIM) de la UA 7, de sòl urbà, del Pla General d'Ordenació Urbana de Benicarló, presentada en data 30 de juliol de 2012 (registre d'entrada núm. 11913), per la societat mercantil Urbanizadores UA 7, agent urbanitzador de la programació, i que va ser exposada al públic mitjançant anuncis publicats en data 31 d'agost de 2012, en el Diari Oficial de la Comunitat Valenciana (núm. 6852), i al tauler municipal, des del 29 d'agost al 29 de setembre de 2012, amb les modificacions (si escau) derivades de l'estimació de les al·legacions indicades anteriorment.  
Cinqué. Ordenar la publicació d'aquest acord en el Diari Oficial de la Comunitat Valenciana, en el Butlletí Oficial de la Província de Castelló, i al tauler d'anuncis municipal, així com del contingut íntegre de les ordenances urbanístiques modificades en el Butlletí Oficial de la Província de Castelló, a l'efecte de la seua entrada en vigor.  
Sisé. Notificar aquest acord a les persones interessades, indicant-los que, contra el present acord, que posa fi a la via administrativa, poden interposar un recurs potestatiu de reposició davant el mateix òrgan que l'ha dictat, en el termini d'un mes, comptador des de l'endemà de la publicació d'aquest acord en el Diari Oficial de la Comunitat Valenciana, de conformitat amb el previst en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, directament, un recurs contenciós administratiu davant la Sala del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació d'aquest acord en el Diari Oficial de la Comunitat Valenciana, de conformitat amb el previst en els articles 10.1.a i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant això, les persones interessades poden interposar qualsevol altre recurs que estimen pertinent.»  
  
Benicarló, 8 de maig de 2014.- El tinent d'alcalde delegat de l'Àrea d'Urbanisme: Pedro López González.